# Bilagsbank

Tinglysningsretten
1.0.0

← Tilbage til Hovedside

## Oversigt

I forbindelse med tinglysning kan der være behov for at tilknytte bilag. I e-TL kan dette ske ved at elektroniske bilag indsendes til bilagsbanken. Efterfølgende refereres der til disse bilag i det anmeldelsesdokument, der anmeldes til tinglysning.

Det forekommer, at behovet for bilag først afklares i forbindelse med tinglysningen eller at bilaget ikke har kunnet fremskaffes. Anmeldelsen vil i disse situationer normalt blive lyst med frist. Bilag kan da efterfølgende indsendes til bilagsbanken og man kan derefter sende information til Tinglysningsretten om placeringen i bilagsbanken.

Bilag kan være af typen, JPEG, XML, GML (Geography Markup Language) og PDF.

Hvis bilag er i andre elektroniske formater skal man konvertere disse til et af de angivne formater inden de indsendes til bilagsbanken. Den øvre grænse for hvor store bilag der kan indsendes afgøres senere.

Bilag kan refereres to steder i en anmeldelse.

1. Bilagsreference kan knyttes til BilagReferenceSamling under AnmeldelseInformation. Disse bilag indgår altid i prøvelsen.

2. Bilagsreference kan knyttes til AnmelderBilagReferenceSamling under AnmelderInformation. Der er her mulighed for at angive om bilaget skal indgå i prøvelsen eller ej.

Bilag der indgår som en del af dokumentet der tinglyses, vil blive overført til at være en del af aktuelt tinglyste rettigheder. Bilag, der blot indgår i prøvelsen, bortfalder når tinglysningsresultat foreligger. Disse bilag vil blive slettet.

Bilag kan alene slettes af hvis de ikke er brugt i en anmeldelse. DSS kan slette bilag, hvis de har ligget meget længe uden at have været brugt i en anmeldelse eller hvis indholdet gør at DSS ikke ønsker at opbevare bilaget af anden grund.

Der er lavet en service til at hente UUID’er på bilag af typen 38 - GML filer.. Selve GML filerne skal hentes med BilagHent.

### Endpoints

#### BilagHent

Endpoint URL: `Bilagsbank/BilagHent`

Beskrivelse | Benyttes til at hente en kopi af et bilag fra bilagsbanken.
Input | BilagHent.xsd
Output | BilagHentSvar.xsd
Fejlhåndtering | Hvis det forespurgte bilag ikke findes i bilagsbanken, returnerer e-TL en SOAP-fault.
Sikkerhed | Simpel web service (dvs. baserer sig på HTTP)
Interaktionsmønster | Forespørgsel-svar
Kaldeeffekt | Idempotent

#### BilagIndsend

Endpoint URL: `Bilagsbank/BilagIndsend`

Beskrivelse | Benyttes til at indsende anmeldelses-bilag til e-TL, som skal refereres i en anmeldelse, som efterfølgende indsendes via en af anmeldelses-operationerne. Den digitale underskrift identificerer hvem der ejer bilaget. Den er kun denne, der efterfølgende kan slette bilaget.
Input | BilagIndsend.xsd
Output | BilagIndsendSvar.xsd
Fejlhåndtering | Hvis aktøren ikke modtager aktiveringskvitteringen indenfor den aftalte svartid, skal han gentage sin aktivering af servicen. Hvis der indsendes et bilag, der ikke overholder krav til bilag modtager afsender en SOAP-fault.
Sikkerhed | Simpel web service (dvs. baserer sig på HTTP)
Interaktionsmønster | Forespørgsel-svar
Kaldeeffekt | Sporbar

#### BilagSlet

Endpoint URL: `Bilagsbank/BilagSlet`

Beskrivelse | Benyttes til at slette et bilag i bilagsbanken.
Input | BilagSlet.xsd
Output | BilagSletSvar.xsd
Fejlhåndtering | Hvis det forespurgte bilag ikke findes i bilagsbanken, returnerer e-TL en SOAP-fault.
Sikkerhed | Simpel web service (dvs. baserer sig på HTTP)
Interaktionsmønster | Forespørgsel-svar
Kaldeeffekt | Idempotent

#### GMLListeHent

Endpoint URL: `Bilagsbank/GMLListeHent`

Beskrivelse | Henter liste med UUIDer på de GML filer der findes i e-TL. Hvis der er angivet en dato, returnernes kun de bilag, der er oprettet på denne dato eller senere
Input | GMLListeHent.xsd
Output | GMLListeHentSvar.xsd
Fejlhåndtering | Hvis opstår en fejl, returnerer e-TL en SOAP-fault. Findes der ingen bilag af type 38, returneres et tomt resultatsæt
Sikkerhed | Simpel web service (dvs. baserer sig på HTTP)
Interaktionsmønster | Forespørgsel-svar
Kaldeeffekt | Idempotent